PRAVILNIK

O SADRŽINI I NAČINU DOSTAVLJANJA OBRAZACA ZA NAKNADU ZA KORIŠĆENJE RESURSA I REZERVI MINERALNIH SIROVINA

("Sl. glasnik RS", br. 20/2019)

**Član 1**

Ovim pravilnikom bliže se propisuje sadržina i način dostavljanja obrazaca za naknadu za korišćenje resursa i rezervi mineralnih sirovina koju utvrđuje obveznik za svaku vrstu korišćene, odnosno prodate količine mineralne sirovine pojedinačno za tromesečni period, odnosno za kalendarsku godinu, počev od dana dobijanja odobrenja za izvođenje rudarskih radova.

**Član 2**

Obrasci o obračunu naknade za korišćenje resursa i rezervi mineralnih sirovina za tromesečni period sadrže podatke koji su dati u:

1) Prilogu 1 - Obrazac NMSTP 1 - Obračun naknade za korišćenje ostalih mineralnih sirovina/resursa za tromesečni period;

2) Prilogu 2 - Obrazac NMSTP 2 - Obračun naknade za korišćenje nemetaličnih mineralnih sirovina za dobijanje građevinskog materijala i za magnezit za tromesečni period;

3) Prilogu 3 - Obrazac NMSTP 3 - Obračun naknade za korišćenje metaličnih mineralnih sirovina za tromesečni period.

Prilozi iz stava 1. tač. 1)-3) ovog člana odštampani su uz ovaj pravilnik i čine njegov sastavni deo.

**Član 3**

Obrasci o obračunu naknade za korišćenje resursa i rezervi mineralnih sirovina za kalendarsku godinu sadrže podatke koji su dati u:

1) Prilogu 4 - Obrazac NMSKG 1 - Obračun naknade za korišćenje ostalih mineralnih sirovina/resursa za kalendarsku godinu;

2) Prilogu 5 - Obrazac NMSKG 2 - Obračun naknade za korišćenje nemetaličnih mineralnih sirovina za dobijanje građevinskog materijala i za magnezit za kalendarsku godinu;

3) Prilogu 6 - Obrazac NMSKG 3 - Obračun naknade za korišćenje metaličnih mineralnih sirovina za kalendarsku godinu.

Prilozi iz stava 1. tač. 1)-3) ovog člana odštampani su uz ovaj pravilnik i čine njegov sastavni deo.

**Član 4**

Obrasce iz čl. 2. i 3. ovog pravilnika nosilac eksploatacije dostavlja posebno za svako ležište odnosno rudnik ministarstvu nadležnom za poslove rudarstva, odnosno nadležnom organu autonomne pokrajine, koji je izdao odobrenje nosiocu eksploatacije, u papirnom obliku i u elektronskoj formi, u skladu sa propisima kojima se uređuje elektronski dokument i elektronsko poslovanje.

**Član 5**

Ovaj pravilnik stupa na snagu osmog dana od dana objavljivanja u "Službenom glasniku Republike Srbije".

**Priloge 1-6, koji su sastavni deo ovog pravilnika, objavljene u "Sl. glasniku RS", br. 20/2019, možete pogledati** [**OVDE**](http://www.eupropisi.com/dokumenti/siorovineRS20_19.pdf)